ಪೊಲೀಸ್ ಕಸ್ಟಡಿಯಲ್ಲಿ ಅಮೂಲ್ಯ ಲಿಯೋನಾ ಸೈಲೆಂಟೋ ಸೈಲೆಂಟ್

ಬೆಂಗಳೂರು: ಪಾಕ್ ಪರ ಘೋಷಣೆ ಕೂಗಿ ಜೈಲು ಪಾಲಾಗಿರೋ ದೇಶದ್ರೋಹಿ ಅಮೂಲ್ಯ ಲಿಯೋನಾ ಈಗ ಫುಲ್ ಸೈಲೆಂಟ್. ಪಾಕಿಸ್ತಾನಕ್ಕೆ ಜೈಕಾರ ಹಾಕಿ ಜೈಲಿಗೆ ಹೋಗುವಾಗ ವಿಕ್ಟರಿ ಸಿಂಬಲ್ ತೋರಿಸಿ ಹೋಗಿದ್ದ ಅಮೂಲ್ಯ ಈಗ ಫುಲ್ ಸೈಲೆಂಟ್ ಆಗಿದ್ದಾಳೆ. ಮಾಡಿದ ತಪ್ಪಿಗೆ ಜೈಲೇನೋ ಆಯ್ತು ಬಳಿಕ ಜಾಮೀನನ್ನು ಪಡೆದು ಹೊರಗೆ ಹೋಗೋಣ ಅಂದುಕೊಂಡಿದ್ದ ಅಮೂಲ್ಯಗೆ ಪೊಲೀಸರು ಶಾಕ್ ನೀಡಿದ್ದರು.

ಯಾವಾಗ ಪೊಲೀಸರು ಪೊಲೀಸ್ ಕಸ್ಟಡಿಗೆ ಅಮೂಲ್ಯಳನ್ನು ಪಡೆದುಕೊಂಡರೋ ಬಳಿಕ ಫುಲ್ ಸೈಲೆಂಟ್ ಆಗಿ ಹೋಗಿದ್ದಾಳೆ. ವಿಕ್ಟರಿ ಸಿಂಬಲ್ ಕೂಡ ಇಲ್ಲ, ಪಾಕ್ ಪರ ಮಾತುಕತೆಯೂ ಇಲ್ಲ. ನಾನು ಮಾಡಿದ್ದು ಸರಿ ಅಷ್ಟೇ, ಆಯೋಜಕರು ಮಾಡಿದ್ದ ತಪ್ಪಿಗೆ ನಾನು ಈಗ ಜೈಲು ಸೇರಿದ್ದೇನೆ. ನಾನೇನೂ ದೇಶದ್ರೋಹಿ ಅಲ್ಲ ಎಂದು ಹೇಳಿ ಸೈಲೆಂಟ್ ಆಗಿದ್ದಾಳೆ.

ಜೈಲಿನಲ್ಲಿ ಅಮೂಲ್ಯಳನ್ನು ನೋಡುವುದಕ್ಕೆ ಸ್ನೇಹಿತೆಯರು ಬಾರದ ಹಿನ್ನೆಲೆಯಲ್ಲಿ ಬೇಸರ ಮಾಡಿಕೊಂಡಿದ್ದು, ಮಾನಸಿಕವಾಗಿಯೂ ಖಿನ್ನತೆಗೆ ಒಳಗಾಗಿದ್ದಾಳೆ ಅನ್ನೋ ಮಾಹಿತಿ ತಿಳಿದು ಬಂದಿದೆ. ಸದ್ಯ ಪೊಲೀಸರ ಬಲೆಯಲ್ಲಿ ಇರುವ ಅಮೂಲ್ಯ ಈಗ ಫುಲ್ ಸೈಲೆಂಟ್ ಆಗಿದ್ದಾಳೆ.